
Kozák Tamás
Vezérigazgató részére

Tisztelt Vezérigazgató úr!

Több hónapja vajúdik a probléma, és nincs megoldás. Annál több viszont az atrocitás, a tagjaink megalázása, és a félelem. Nyilván tudja, miről van szó: a jegyvizsgálók kiszolgáltatott helyzete egész egyszerűen a továbbiakban tarthatatlan. 

A MÁV Start biztonsági szolgálata javaslatot tett többek között arra, hogy 18 óra után egyedül jegyvizsgáló ne teljesíthessen szolgálatot, vagy a különösen veszélyeztetett vonalakon eleve minimum két fő legyen a szolgálatot teljesítők száma. Ennek ellenére, különféle ürügyekre hivatkozva a vasúttársaság – úgy veszem észre – semmit nem tesz a helyzet javítására. Legutóbb például Nyíregyházán panaszkodtak egymásnak azért az utazók, mert a hölgyeket rendszeres szexuális zaklatások érik, amellyel szemben tehetetlenek. 

A törvény egyértelműen fogalmaz, amikor előírja, hogy a munkáltatónak biztosítani kell a munkavégzés során a biztonságos, és az egészségre nem veszélyes munkavégzés feltételeit. Amennyiben e kötelezettségének nem tesz eleget, úgy az érintett munkavállaló az Mt. 104.§ alapján jogosan tagadja meg a munkavégzésre vonatkozó utasítást.  
Úgy tűnik pusztába kiáltott szó minden e tárgyban Önökhöz intézett levelünk vagy felszólalásunk. Amennyiben a levél kézhezvételét követően 8 napon belül érdemi intézkedést nem tapasztalunk, úgy meg fogjuk találni a módját annak, hogy a munkáltatótól kikényszerítsük a levelünkben foglaltak teljesítését. 

Kellemes hétvégét,

Budapest, 2010. július 16.

Bárány Balázs

alelnök
s.k.

